કલમ ૧૫૪(૩) અન્વયે જો આવકવેરા સત્તાધીશ દ્વારા હાથ ધરાતી ભૂલસુધારણાની કાર્યવાહીના કારણે કરદાતાની આકારાયેલ આવકમાં વધારો થનાર હોય અથવા તેની આવકવેરા જવાબદારીમાં પણ કોઈ વધારો થનાર હોય, અથવા તેને મળવાપાત્ર રિફંડમાં ઘટાડો થવાનો હોય તો તે સંજોગોમાં સંબંધિત સત્તાધીશ દ્વારા જેને અસર પહોંચનાર હોય તેવા કરદાતાને આ માટેની યોગ્ય નોટિસ આપ્યા સિવાય તેમજ કરદાતાને સુનાવણીની પૂરતી તક આપ્યા સિવાય કોઈ સુધારો કરી શકાશે નહીં.